alexandrainst/scandi-wiki huggingface dataset:
Nedre Galilea

Nedre Galilea (hebraisk הגליל התחתון, HaGalil HaTaḥton) er ein region i Det nordlege distriktet i Israel. Nedre Galilea strekkjer seg frå Jezreeldalen i sør til Øvre Galilea (Beit HaKerem-dalen) i nord. Den austlege grensa er Jordanelva og Genesaretsjøen. Den vestlege grensa er Zvulundalen og Akko.

Nedre Galilea er den sørlege delen av Galilea. Det blir kalla «Nedre» fordi han er mindre fjellrik enn Øvre Galilea. Dei høgaste punkta i Nedre Galilea stig opp til 500 meter over havet. Den høgaste toppen er Kamun (598 m) nord i Nedre Galilea og Tabor (588 m) i sørlege delen.

Geografi
Nedre Galilea består av tre forskjellige regionar med forskjellig geologi: 
 Vestlege Nedre Galilea
 Sentrale Nedre Galilea
 Dei høgare områda i austlege Nedre Galilea

Nedre Galilea består av låge fjell som strekkjer seg frå aust til vest med fleire dalar mellom. Sør for Beit HaKerem-dalen ligg fjellkjeda Shagor, så Sakhnindalen, Yodfat, Tur'andalen og Tur'anfjella, Beit Netofa-dalen, og Ksulot. I vestlege Nedre Galilea er det fleire låge åsar (200–300 moh) dekte med eikeskogar. Den sentrale Nedre Galilea er meir fjellendt og det austlege Nedre Galilea er ei flat basaltisk fjellside med ei høgd på 300 meter over havet, og som strekkjer seg frå nordaust til sørvest. 

Sjølv om landskapet i Nedre Galilea er mindre dramatisk enn det i Øvre Galilea, er det grønare. Nedre Galilea er lettare tilgjengeleg for dei fleste israelarar (mindre enn to timar med bil frå Tel Aviv-området). Mykje av jordbruket i Israel skjer i Nedre Galilea, særleg i Jezreeldalen og Beit She'an-dalen.

Galleri

Sjå òg
Galilea
Det nordlege distriktet i Israel
Nedre Galilea regionale kommune
Øvre Galilea

Kjelder
Denne artikkelen bygger på «Lower Galilee» frå ,  den 6. oktober 2014. 
 oppgav desse kjeldene:

Regionar i Israel
Geografi i Nord-distriktet i Israel
Hebron-fjellet

Hebron-fjellet (hebraisk הר חברון, arabisk جبل الخليل) er eit geografisk område og eit fjell sør på Vestbreidda. Dei vestlege forberga av fjellet strekkjer seg inn i Israel.

Fjellet var i bibelsk tid eit senter for israelittiske og hashmoneiske kongedøme. 

Hebron-fjellet dannar sør- og austgrensa av middelhavsvegetasjon i Israel.

Sjå òg
 Hebron guvernement
 Har Hevron regionale kommune
 Israelsk natur

Kjelder
Denne artikkelen bygger på «Mount Hebron» frå ,  den 6. oktober 2014. 
 oppgav desse kjeldene:

Fjell på Vestbreidda
Regionar i Israel
Beer Sheva storbyområde

Beer Sheva storbyområde (hebraisk מטרופולין באר שבע) er eit storbyområde som omfattar område frå Det sørlege distriktet i Israel. Området er tett knytt til byen Beer Sheva gjennom sosiale, økonomiske og kulturelle band. Storbyområdet Beer Sheva ligg i Negevørkenen. Storbyområdet er det tredje største storbyområdet i landet med eit folketal på kring 559 700.

Storbyringar 
Israelsk statistisk sentralbyrå har delt Beer Sheva storbyområde inn i fire:

Merknader

 1 Folkesetnaden «jødar og andre» omfattar jødar, ikkje-arabiske kristne og dei som ikkje er klassifiserte av religion.
 2 Omfattar byen Beer Sheva.
 3 Omfattar byane Rahat og Ofakim, dei lokale kommunane Lehavim, Omer og Tel Sheva, i tillegg til mange mindre byar (lokale kommunar).
 4 Omfattar byane Dimona, Arad, Netivot og Sderot, dei lokale kommunane Ar'arat an-Naqab og Yeruham, og mange mindre byar (lokale kommunar).
 5 Omfattar den lokale kommunen Mitzpe Ramon, og mange mindre byar (lokale kommunar).

Sjå òg
Byar i Israel

Kjelder
Denne artikkelen bygger på «Beersheba metropolitan area» frå ,  den 6. oktober 2014. 
 oppgav desse kjeldene:

Regionar i Israel
Beer Sheva
Storbyområde i Israel
Geografi i Det sørlege distriktet i Israel
Jan Grøndahl

Jan S. Grøndahl () er ein norsk cand.jur., tidlegare politimeister og embetsmann.

Grøndahl var politimeister i Sør-Varanger i perioden 1972 til 1977. Han var sysselmann på Svalbard frå 1978 til 1982. Deretter var han politimeister på Hamar frå 1982 til 1998, med unntak av åra 1991-1993, da han var fungerande leiar for Politiets sikkerhetstjeneste.}

Kjelder 

Denne artikkelen bygger på «Jan Grøndahl» frå , den 6. oktober 2014, revisjon 12314078 
Sysselmenn på Svalbard
Norske politimeistrar
Norske juristar
Folk frå Oslo
May-Britt Moser

May-Britt Moser () er ein norsk psykolog og professor ved NTNU, der ho er leiar for Centre for Neural Computation. I 2014 fekk ho Nobelprisen i medisin saman med eksmannen Edvard Moser og deira faglege mentor John O'Keefe, som starta forskinga dei fekk prisen for. Prisen vart tildelt for deira arbeie på gitterceller i entorhinalkorteks. 

Moser har doktorgrad frå Universitetet i Oslo. Ho har særleg bidrege betydeleg innanfor studiet av hippocampus, med særleg vekt på hugset og evna til romleg orientering.

Utdanning og forskning 
May-Britt Moser vart utdanna psykolog frå Universitet i Oslo i 1990. Ho fullførte doktorgraden i nevrofysiologi ved Universitet i Oslo i 1995, med rettleiing frå professor Per Andresen. May-Britt Moser var postdoc ved senteret for nevrovitenskap, Universitet i Edinburgh, Skottland, frå 1994 til 1996. I denne perioden var jobba ho også ved laboratoriet til John O'Keefe ved University College London i to månadar. 

May-Britt Moser vart utnemnd til fyrsteamanuens i biologisk psykologi ved NTNU i 1996, og professor i nevrovitenskap i 2000.

Referansar

Bakgrunnsstoff 

Norske psykologiprofessorar
Professorar ved NTNU
Medlemmar av Det Kongelige Norske Videnskabers Selskab
Medlemmar av Det Norske Videnskaps-Akademi
Nobelprisen i medisin
Folk frå Herøy i Møre og Romsdal
Fødde i 1963
Norske nobelprisvinnarar
Edvard Moser

Edvard Ingjald Moser () er ein norsk psykolog. Han er professor ved NTNU, der han er leiar for Institutt for systemnevrovitskap. I 2014 fekk han Nobelprisen i medisin saman med May-Britt Moser, som han var gift med, og læremeisteren deira John O'Keefe, som starta forskinga dei fekk prisen for.

Moser har doktorgrad frå Universitetet i Oslo. Han har særleg bidrege betydeleg innanfor studiet av hippocampus, med særleg vekt på hugset og evna til romleg orientering.

Referansar

Bakgrunnsstoff 

Norske psykologar
Professorar ved NTNU
Medlemmar av Det Kongelige Norske Videnskabers Selskab
Medlemmar av Det Norske Videnskaps-Akademi
Nobelprisen i medisin
Norske nobelprisvinnarar
Folk frå Hareid
Galileastripa

Galileastripa (hebraisk אצבע הגליל, Etzba HaGalil (tyder «Fingeren til Galilea») ei landstripe langs Huladalen nord i Israel som dekkjer fem kommunar. Byar langs Galileastripa er Metula og Kiryat Shmona.

Geografi
Galileastripa er ei smal landstripe som går frå grensa til Libanon lengst nord til ei imaginær linje oppfor Huladalen i sør.

Historie
I 1920 vart Sykes-Picot-avtalen endra for å overføre område med jødiske busetnader frå Det franske mandatet i Libanon til Palestinamandatet.Frå april 1924 kom området under britisk kontroll.Det vart gjort ein avtale som gjorde at begge sider av grensa kunne dyrkast og skattane skulle fordelast mellom det britiske og det franske mandatet. Grensa var problematisk, strategisk og politisk, men å utnytte vasskjeldene i regionen var særs viktige for utviklinga av landet.

Under operasjon Yiftah i april og mai 1948 vart arabarane som budde på Galileastripa utviste av Palmach-styrkane kommandert av Yigal Allon.

Raid frå andre sida av grensa  og rakettåtak frå Libanon var eit pågåande problem for samfunna på Galileastripa.I november 2011 vart det avfyrt rakettar inn i Israel, som landa nær grensa. Hendinag vart kalla «ei farleg påminning» om den 34 dagar lange krigen i 2006 mot iranske- og syriskstøtta Hizbollahstyrkar i Libanon.

Sjå òg
Israelsk geografi
Øvre Galilea regionale kommune

Kjelder
Denne artikkelen bygger på «Galilee Panhandle» frå ,  den 6. oktober 2014. 
 oppgav desse kjeldene:

Regionar i Israel
Geografi i Nord-distriktet i Israel
Gazaomringinga

Gazaomringinga (hebraisk עוטף עזה, Otef Aza) syner til eit område i Israel som strekkjer seg kring Gazastripa, berre nokre få kilometer unna, og omfattar byen Sderot og fleire kibbutzim og moshavim i området.

Sidan den andre Intifada, og særleg sidan Israels einsidige tilbaketrekkingsplan vart implementert, vart samfunna i området kring Gazastripa utsette for terrorist åtak, bombekastargranatar og Qassamrakettar frå Gazastripa. I nyare år har meir fjerntliggande samfunn blitt oftare råka av bomber frå Gaza, som Ashkelon, Netivot, Kiryat Gat, Beer Sheva og Ashdod, etter at det vart smugla inn Grad-rakettar til Gaza.

I 2007, etter fleire år med terroriståtak, vedtok Knesset ei lov som gav samfunn som låg innafor 7 km frå grensegjerdet kring Gazastripa (og andre samfunn i området utpeikt av finansdepartementet i Israel) status som  «konfrontasjonslinje-samfunn» og gav dei spesielle privilegium (til slutten av 2008). Andre lover forlenga desse privilegia, med somme endringar, fram til slutten av 2014.

Busetnader i Gazaomringinga
Dei følgjande samfunna var inkludert i lista over samfunn i det sørlege konfrontasjonslinjeområdet, publisert av israelske skattestyresmakter:

Kjelder
Denne artikkelen bygger på «Gaza envelope» frå ,  den 6. oktober 2014. 
 oppgav desse kjeldene:

Bakgrunnsstoff 

Israel–Gaza-konflikten
Regionar i Israel
Haifabukta

Haifabukta (hebraisk מפרץ חיפה, Mifratz Haifa) er ei bukt langs middelhavskysten av det nordlege Israel. Haifabukta er den einaste naturlege hamna i Israel ved Middelhavet.

Kishonelva munnar ut i bukta og byane Haifa og Akko ligg høvesvis på sør og nord i bukta, medan det i midten er rekkjer av sanddyner og forstadsområdet Krayot. Karmelberget stig opp frå sørenden av bukta, medan fjella i Vest-Galilea går frå kysten og innoverland på nordsida. Hamna i Haifa ligg langs den søraustlege kysten av bukta.

Haifabukta syner òg til ein av dei ni bydelane i Haifa, og er i stor grad eit industriområde nordaust for sentrumsområdet og sør for Kiryat Hayim.

Historie
I 1920-åra vart det grunnlagd fleire kibbutzim i bydelen Bat Galim i Haifabukta i etter det britiske mandatet gav pengar til utvikling av området. Sidan kysten av Palestina mangla ei moderne hamn, planla dei britiske styresmaktene eit nytt hamneanlegg. Haifa Bay Development Company vart grunnlagd i februar 1925 for å utvikle desse planane, men fekk ikkje nok kapital, så transaksjonen vart gjort med Palestina Land Development Company. Området vart kjøpt av familien Sursock, som hadde kjøpt det frå dei osmanske styresmaktene i 1872. Den 4 500 hektar store landområdet vart kalla Jidro-området. Selskapet kjøpte òg ein 99 år lang konsesjon for ytterlegare 1 200 hektar med tilstøytande land, som gav eit samla areal på 5 700. Området skifta eigarar fleire gonger på grunn av økonomiske vanskar, men vart til slutt kjøpt av Bayside Land Company, som samarbeidde med Jewish National Fund. I 1928 fekk selskapet i oppdra av Patrick Abercrombie å lage ein utviklingsplan.

I 1934 vart Fønikia glasverk oppretta i Haifabukta. Selskapet flytta til Yeruham i 1968 og er framleis i drift i dag.

Kjelder
Denne artikkelen bygger på «Haifa Bay» frå ,  den 6. oktober 2014.

Bakgrunnsstoff

Haifa
Bukter i Israel
Bukter i Middelhavet
Israelsk økonomi
Haifa storbyområde

Haifa storbyområde (hebraisk מטרופולין חיפה) er eit storbyområde som omfattar område frå både Haifa og Nord-distrikta i Israel. Det ligg langs den israelske middelhavskysten. Haifa storbyområde er det nest største storbyområdet i Israel, med ein estimert folkesetnad på over 1 million.

Storbyringar 
Israelsk statistisk sentralbyrå har delt Haifa storbyområde inn i tre:

Merknader
 1 Folkesetnaden av «jødar og andre» omfattar jødar, ikkje-arabiske kristne og dei som ikkje er klassifiserte av religion. 
 2 Kjernen omfattar byen Haifa.
 3 Den indre ringen består av Haifa distrikt og omfattar byane Kiryat Bialik, Kiryat Yam, Kiryat Motzkin, Kiryat Ata, Tirat Carmel og Nesher, i tillegg til fleire mindre byar (lokale kommunar).
 4 Den ytre ringen omfattar byane Tamra, Karmiel og Nahariya, i tillegg til mange mindre byar (lokale kommunar).

Panorama

Sjå òg
Byar i Israel

Kjelder

Denne artikkelen bygger på «Haifa metropolitan area» frå ,  den 6. oktober 2014. 
 oppgav desse kjeldene:

Regionar i Israel
Haifa
Storbyområde i Israel
Geografi i Haifa distrikt
Hevel Lakhish

Hevel Lakhish (hebraisk חבל לכיש, tyder Lakhishregionen) er eit område sør i sentrale Israel. Det er ein del av den sørlege Shephelah, og ligg mellom Judeafjella og Middelhavet og er kalla opp etter den bibelske byen Lakhish.

Før den arabisk-israelske krigen i 1948 vart det grunnlagd tre kibbutzim i området Gal On, Gat og Negba. Mellom 1955 og 1961 vart det grunnlagd tjue busetnader til. 

Området er dekt av tre regionale kommunar - Lakhish, Shafir og Yoav - og ein bykommune, Kiryat Gat. I 2009 budde det 70 200 innbyggjarar i regionen. Alle var jødar.

Kjelder
Denne artikkelen bygger på «Hevel Lakhish» frå ,  den 6. oktober 2014.  
 

Regionar i Israel
Hevel Shalom

Hevel Shalom (hebraisk חבל שלום, tyder Shalomregionen) er eit område vest i Negevørkenen nær grensa til Israel med Gazastripa og Sinai i Egypt. Dette området vart valt som eit erstatningsområde for evakuerte frå Yamit.

Lanndsbyar
Landsbyane i Hevel Shalom er hovudsakleg organiserte som moshavim, men somme av dei er kibbutzim òg, i tillegg til ein felleskap. Alle busetnadane er administrerte av Eshkol regionale kommune.

Avshalom
Dekel
Holit
Kerem Shalom
Peri Gan
Sde Avraham
Sufa
Talmei Yosef
Yated
Yevul

Holit, Sufa og Talmei Yosef vart busette av evakuerte frå Yamit.

Kjelder
Denne artikkelen bygger på «Hevel Shalom» frå ,  den 6. oktober 2014.  
 

Regionar i Israel
Eshkol regionale kommune
Geografi i Det sørlege distriktet i Israel
Jerusalem distrikt

Jerusalem distrikt (hebraisk מחוז ירושלים; arabisk منطقة القدس) er eit av seks administrative distrikt i Israel. Det administrative senteret er Jerusalem. Jerusalem distrikt dekkjer eit areal på 652 km² og har 910 300 innbyggjarar. Av desse er 67,8 % jødiske og 30,6 % arabarar. Ein femtedel (21 %) av arabarane i Israel bur i Jerusalem distrikt, som omfattar både Aust- og Vest-Jerusalem.

Dei fleste arabarane i Jerusalem distrikt er palestinarar, kvalifisert for statsborgarskap etter israelsk lov, men som etter eige val er ikkje-borgarar. Minoriteten er israelske arabarar som bur i Abu Ghosh, Beit Safafa og Aust-Jerusalem, der israelske arabarar har vore busett sidan seint i 1970-åra. Den ikkje-jødiske folkesetnaden er 28,3 % muslimar, 1,8 % kristne og 1,4 % ikkje klassifisert av religion.

Administrative inndelingar

Kommunen Jerusalem, inkludert Aust-Jerusalem og andre annekterte delar av Vestbreidda, utgjer 125 km² eller kring 19 % av Jerusalem distrikt i 2008.

Sjå òg
 Jerusalem guvernement
 Byar i Israel
 Arabiske stader i Israel

Kjelder
Denne artikkelen bygger på «Jerusalem District» frå ,  den 6. oktober 2014. 
 oppgav desse kjeldene:

 
distrikt
Vestbreidda
Latin-Amerikagruppene i Noreg

Latin-Amerikagruppene i Noreg (LAG) er ein norsk organisasjon som driv med solidaritet med Latin-Amerika. Landsorganisasjonen vart stifta i 1977, og har i dag lokallag i Oslo, Bergen, Stavanger, Trondheim og Kristiansand. Han er partipolitisk uavhengig, og arbeider for demokratisering, fred, menneskerettar og alternativ til ny-liberalismen. Tore Isungset Støve er leiar, og Heidi Lundeberg er dagleg leiar.

Latin-Amerikagruppene gjev ut magasinet Latin-Amerika, og er med-eigar i Verdensmagasinet X.

Brigadar 
Sidan 1980 har Latin-Amerikagruppene sendt grupper med friviljuge solidaritetsarbeidarar,, kalla brigadar til land i Latin-Amerika, fyrst for å hjelpa landa med arbeidskraft, men etter 1997 for å driva informasjonsarbeid i Noreg. Fram til 1988 var brigadane i direkte samarbeid med Sandinist-regjeringa i Nicaragua, medan dei var i samarbeid med bondeorganisasjonen UNAG fram til 1995.

Sidan 1997 har gruppene samarbeidd med ulike friviljuge organisasjonar på kontinentet.

Bakgrunnsstoff 
http://www.latin-amerikagruppene.no

Norske organisasjonar
Det nordlege distriktet i Israel

Det nordlege distriktet (arabisk: منطقة الشمال – Minṭaqat aš-šamāl; hebraisk:  – Meḥoz hatzafon) er eit av seks administrative distrikt i Israel. Det nordlege distriktet har eit areal 4 478 km², som aukar til 4 638 km² om ein tar med både land og vatn. Den største byen er Nasaret, medan administrasjonssenteret er Nof HaGalil.

Golanhøgdene har vore styrt som eit underdistrikt av Det nordlege distriktet sidan 1981, og er de facto annektert av Israel, men dette er ikkje internasjonalt anerkjent og SN reknar annekteringa. Utanom Golanhøgdene, som dekkjer 1 154 km², er det totale landarealet 3 324 km² (3 484 km² med vatn).

Demografi
I følgje den israelsk statistisk sentralbyrå data for 2011:

 Total folketal: 1 304 600 (2011)
 Etnisk:
 Arabarar: 693 700 (53.2%)
 Jødar: 572 600 (43.9%)
 Andre: 38 300 (2.9%)
 Religion :
 Jødar: 572 600 (43.9%)
 Muslimar: 498 700 (38.2%)
 Drusarar: 104 500 (8%)
 Kristne: 92 800 (7.1%)
 Ikkje klassifiserte: 34 400 (2.6%)
 Folketettleik: 261/km²

Det nordlege distriktet er det einaste distriktet i Israel der majoriteten av innbyggjarane er arabarar.

Administrative regionar

Underdistrikt
Det nordlege distriktet er delt inn i følgjande underdistrikt:
Safed underdistrikt
Kineret underdistrikt
Jezreel underdistrikt
Akko underdistrikt
Golan underdistrikt

Kommunar

Sjå òg
 Distrikt i Israel
 Galilea
 Arabiske stader i Israel
 Byar i Israel

Kjelder
Denne artikkelen bygger på «Northern District (Israel)» frå ,  den 6. oktober 2014. 
 oppgav desse kjeldene:
Werner Günthör

Werner Günthör () er ein sveitsisk tidlegare friidrettsutøvar frå Uttwil. Han vart europameister i kulestøyt i 1986, og vann så tre strake VM-gull i same øvinga i perioden 1987-93. I 1988 fekk han bronsemedaljen under sommar-OL.

Aktiv
Günthör slo gjennom i 1986-sesongen. Under europameisterskapen 1986 i Stuttgart stod kampen om gullmedaljen mellom Günthör og austtyske Ulf Timmermann, dei hine kulestøytarane var ikkje nærleiken av deira lengder. Günthör sikra seg gullmedaljen då han sette sveitsisk rekord med 22,22 m, Timmermann stoppa på 21.84 m. Året etter vart Günthör verdsmeister med eit støyt som målte 22,23 m, dermed slo han den ferske verdsrekordhaldaren, Alessandro Andrei frå Italia, med 23 cm.

I august 1988 gjorde Günthör i Bern sitt livs lengste kulestøyt, og sette sveitsisk rekord med 22,75 meter. Under sommar-OL 1988 i Seoul landa kula til Günthör på 21,99 m, noko som gav han ein bronsemedalje. Både olympiameister Timmermann og Randy Barnes frå USA presterte på ei høgre nivå med sine 22,47 m og 22,39 m.

I 1991 forsvarte Günthör VM-tittelen i Tokyo, i ei kuletevling der han var utan reell konkurranse. Med 21,67 meter som lengst slo han sølvmedaljøren, norske Lars Arvid Nilsen, med 92 centimeter. Etter si svakaste meisterskapstevling på åtte år, hamna Günthör på fjerdeplass under sommarleikane i Barcelona i 1992.

Under friidretts-VM 1993 vann Günthör sin tredje rake VM-tittel i kulestøyt.

Medaljar og plasseringar i internasjonale meisterskap
VM 1983 i Helsingfors: Utslått i kvalifiseringa (19,18 m - nr 15)
OL 1984 i Los Angeles: Nr 5 – 20,28 m
EM 1986 i Stuttgart: Gullmedalje – 22,22 m, framom Ulf Timmermann (21,84 m)
VM 1987 i Roma: Gullmedalje – 22,23 m, framom Alessandro Andrei (21,88 m)
OL 1988 i Seoul: Bronsemedalje – 21,99 m
VM 1991 i Tokyo: Gullmedalje – 21,67 m, framom Lars Arvid Nilsen (20,75 m)
OL 1992 i Barcelona: Nr 4 – 20,91 m, bakom Vjatsjeslav Lykho (20,94 m)
VM 1993 i Stuttgart: Gullmedalje – 21,97 m, framom Randy Barnes (21,80 m)

Kjelder
Denne artikkelen bygger på «Werner Günthör» frå ,  den 6. oktober 2014.  
 

Sveitsiske friidrettsutøvarar
Kulestøytarar
Deltakarar under sommar-OL 1988
Deltakarar under sommar-OL 1992
Deltakarar under sommar-OL 1984
Haifa distrikt

Haifa distrikt (hebraisk מחוז חיפה, Mehoz Ḥeifa; arabisk منطقة حيفا) er eit administrativt distrikt kring byen Haifa i Israel. Distriktet er eit av seks administrative distrikt i Israel, og administrasjonssenteret er Haifa. Distriktet har eit areal på 864 km2.

I følgje Israelsk statistisk sentralbyrå data for 2011:
Total folketal: 926 700 (2011)
Etnisk:
Arabarar: 233 000 (25.1%)
Jødar: 642 700 (69.4%)
Andre: 51 000 (5.5%)
Religion :
Jødar: 642 700 (69.4%)
Muslimar: 192 300 (20.8%)
Drusarar: 24 300 (2.6%)
Kristne: 22 900 (2.5%)
Ikkje klassifisert: 44 400 (4.8%)

Administrative underregionar

Sjå òg
distrikt i Israel
Byar i Israel
Arabiske stader i Israel
Wadi Ara

Kjelder
Denne artikkelen bygger på «Haifa District» frå ,  den 6. oktober 2014. 
 oppgav desse kjeldene:
Det sentrale distriktet i Israel

Det sentrale distriktet (hebraisk מָחוֹז הַמֶרְכָּז, Meḥoz haMerkaz) i Israel er eit av seks administrative distrikt, som dekkjer det meste av Sharon-regionen. Det administrative senteret er Ramla. Det er vidare delt inn i fire underdistrikt: Petah Tikva, Ramla, Sharon og Rehovot. Den største byen i distriktet er Rishon LeZion. Folketalet i 2008 var 1 730 500. I følgje Israelsk statistisk sentralbyrå er 88 % av folkesetnaden jødiske, 8,2 % er arabarar og 4 % ikkje klassifiserte, og hovudsakleg emigrantar frå det tidlegare Sovjetunionen med delvis jødisk ætt.

Administrativ inndeling

Tidlegare kommunar

Kjelder
Denne artikkelen bygger på «Central District (Israel)» frå ,  den 6. oktober 2014. 
 oppgav desse kjeldene:

Sjå òg
Distrikt i Israel
Byar i Israel
Tel Aviv distrikt

Tel Aviv distrikt (hebraisk מָחוֹז תֵּל אָבִיב) er det minste og tettast folkesette av seks administrative distrikt i Israel med eit folketal på 1,2 millionar innbyggjarar. Det består av 99,0 % jødar og 1,0 % arabarar (0,7 % muslimar, 0,3 % kristne). Det er det einaste av dei seks distrikta som ikkje grensar til Vestbreidda, Gazastripa eller riksgrensa, og grensar i staden i nord, aust og sør til Det sentrale distriktet og i vest til Middelhavet.

Distrikshovudstaden er Tel Aviv og Tel Aviv storbyområde og dei kringliggande byane vert kalla Gush Dan.

Administrative inndelingar

Sjå òg
 Distrikt i Israel
 Byar i Israel

Kjelder
Denne artikkelen bygger på «Tel Aviv District» frå ,  den 6. oktober 2014. 
 oppgav desse kjeldene:
Det sørlege distriktet i Israel

Det sørlege distriktet (hebraisk מחוז הדרום, Mehoz HaDarom; arabisk لواء الجنوب) er eit av seks administrative distrikt i Israel og det største i landareal, men samtidig tynt folkesett. Det dekkjer det meste av Negevørkenen, og Aravadalen. Det sørlege distriktet har 1 086 240 innbyggjarar og eit areal på 14 185 km2. Folkesetnaden består av 79,66 % jødar og 12,72 % arabarar (hovudsakleg muslimar) og 7,62 % andre (hovudsakleg russiske kristne). Distriktshovudstaden er Beer Sheva, medan den største byen er Ashdod. Pendlarbyane kring Beersheba, Omer, Meitar og Lehavim, er alle relativt velståande, medan utviklingsbyar (som Sderot, Netivot og Ofakim) og sju beduinarbyar er lågare på den samfunnsøkonomiske skalaen.

Byar, lokale og regionale kommunar

Kjelder
Denne artikkelen bygger på «Southern District (Israel)» frå ,  den 6. oktober 2014. 
 oppgav desse kjeldene:

Sjå òg
Byar i Israel
Arabiske stader i Israel
Negev
Gazastripa